Frida Kahlo

Tidlig liv

Hun ble født Magdalena Carmen Frieda Kahlo y Calderón i huset til foreldrene sine, Gillermo Kahlo og Mathilde Calderón y González, i Coyoacán. På den tida var det en liten by i utkanten av Mexico by. Faren hennes var maler og fotograf av tysk opphav, mens morens hadde spansk og indianer bakgrunn. I tillegg var hun strengt religiøs. Da Kahlo var seks år gammel fikk hun polio, noe som gjordet at den ene foten hennes ble tynnere og kortere. Hun hadde et godt forhold med faren sin og lærte fotografering av ham. Han hadde problemer med epilepsi og forstod hvordan det var å leve med et handikapp.

Ulykke og helse

I september 1925, da Kahlo var 18 år gammel, var hun innblandet i en alvorlig trafikkulykke hvor hun nesten døde. Det skjedde da hun var på vei hjem fra skolen sammen med kjæresten sin Alejandro Gómez Arias. Bussen hun tok kolliderte med en bil og flere døde i ulykken. Ribbeinene, beinene og kragebeinet hennes ble knust. I tillegg gikk en metallstang gjennom bekkenet hennes og knuste det. Hun tilbringte en måndede på sykehus og to måneder hjemme før hun ble bedre. Hun måtte også gå med et korsett av gips som en del av behandlingen. Hun sluttet også å studere medisin og forsøke på å bli lege på grunn av ulykken.
Hun gikk gjennom 32 operasjoner i løpet av sitt liv i håp om å bli bedre etter skaden. I tillegg amputerte hun foten sin siden på grunn av et koldbrann. Helsetilstanden hennes gjordet slik at hun ikke kunne få barn.

Kunsten

Hun begynte å male da hun var sengeliggende for å underholde seg selv. Hun malte ofte egne personlige erfaringer rundt ulykken og fra andre hendelser i livet sitt. 55 av de 143 bildene hennes var selvportretter. Hun var også påvirket av meksikansk indianerkultur, som hun avbildet i sterke farger, med en blanding av realisme og symbolikk.
Selv om arbeidet til Kahlo noen ganger har blitt klassifisert som surrealistiske, og hun noen ganger stilte dem ut sammen med andre europeiske surrealister, motsatte hun seg merkelappen. Hennes interesse for kvinnemotiver og den figurative oppriktigheten hun uttrykte dem med, gjorde at hun fikk kultstatus i mange feministiske kretser i siste halvdel av 1900-tallet.

Forhold

Kunstverkene hun malte tiltrakk seg oppmerksomheten til den eldre artisten Diego Rivera, som hun senere giftet seg med, skilte seg fra, for så å gifte seg med på ny. Kahlos mor likte ikke at de giftet seg på grunn av en stor aldersforskjell i tillegg til at Rivera var mer enn dobbelt så stor enn hva Kahlo var. En av grunnene til skilsmissen var at Rivera skulle ha vært utro. Kahlo malte et bilde av seg selv i herreklær og med kortklipt hår for å symbolisere at de hadde gått i fra hverandre og derfor ønsket hun å kvitte seg med femininiteten sin som han likte. Deres forhold blir ofte beskrevet som forholdet mellom en due og en elefant, men på 1980-tallet ble Frida en internasjonal kultfigur, og er på 2000-tallet antageligvis mer kjent enn hva han var på et internasjonalt plan. Hun var en aktiv kommunist og ble introdusert til kommunistpartiet av Rivera.  Det ble også påstått at hun hadde et forhold til Lev Trotskij, som ble henrettet utenfor hjemmet sitt i Mexico av en stalinistisk agent i 1940. Etter Trotskijs død ble Kahlo stalinist tross av at han var Stalins politiskemotstander.
Det har også vært rykter om at Kahlo var bifil og hadde forhold med flere kvinner som blant annet Josephine Baker og Georgia O'Keffe, i tillegg til å ha vært i forhold med menn.

Død

Kahlo døde den 13. juli 1954 av blodpropp i lungene. Det har vært spekulasjoner om det årsaken var sykdom eller om det var et selvmord. Asken hennes er satt i en førkolumbisk urne som er stilt ut i det tidligere hjemmet hennes La Casa Azul (Det blå huset) i Coyoacán, som ble gjort om til et museum som også stiller ut mange av verkene hennes. Hennes verker er i USA beskyttet av en fagforening (eller organisasjon) for billedkunstnere, Artists Rights Society.

Etter hennes død

En biografisk dokumentar med tittelen Frida Kahlo blei lagd i 1982 i Tyskland. Den inneholder også en del arkivmateriale. I 1984 regisserte Paul Le Duc filmen Frida, naturaleza viva (Frida, levende natur), der Ofelia Medina spiller Frida Kahlo. I 2002 lagde Miramax en spillefilm med tittelen Frida, der Salma Hayek spiller tittelrolla.